Wen Zengxian

Wen Zengxian (, født i  juni 1952 i Xinye i Henan i Folkerepublikken Kina, død 31. januar 2020 i Wuhan) var en kinesisk politiker i høye stillinger på provinsnivå i Hubei i Kina da han døde.

Liv og virke 
Wen begynte i april 1972 å arbeide i  Xiangfan bys propagandaavdeling. Fra januar 1975 arbeidet han ved Xiangfan kulturbyrå. Han ble medlem av det kinesiske kommunistiske parti i september 1976.

Wen begynte på studier ved Universitetet i Wuhan i februar 1977, med tyngdepunkt innen kinesisk språk og litteratur. Etter å ha tatt bachelorgraden i januar 1980 begynte han å arbeide ved politisk avdeling i provinsen Hubeis sivildepartement. Senere var han president for Hubeis skole for siviladministrasjon (desember 1988–januar 1993), direktør innen provinsens handelsdepartement (januar 1993–juni 1997), og assisterende generaldirektør for sivildepartementet (juni 1997–februar 2010). Han ble inspektør for sivilsaker i februar 2010.

Wen døde den 31. januar 2020 i Wuhan, og dette ble mistenkt å være forårsaket av covid-19-infeksjon. Mange kinesiske medier meldte hans død (blant annet Sina, Sohu, NetEase og Phoenix Television), men det tok ikke lang tid før meldingene ble fjernet av sensuren.

Referanser

Kinesiske politikere
Personer fra Nanyang
Dødsfall relatert til covid-19 i Kina
Politikere ofre for covidpandemien